Río Uchapa

De Río Uchapa is en üm un bi 19 Kilometer langen Beek in dat Municipio Olanchito, Departamento Yoro, Honduras, de von links in’n Río Aguán münnt.

De Beek hett sien Born in de Bargen von de Cordillera Nombre de Dios an de Grenz na dat Municipio Jutiapa (Departamento Atlántida). Dat is ok de Waterscheed na’n Río Tomalá. Von dor flütt he na Süden un nimmt von links de Quebrada Coracito op. Bi Agalteca kummt he ut de Bargen rut in dat Daal von’n Río Aguán (Valle del Aguán) un nimmt von rechts den Río de La Pimienta op. Hier kummt de Beek na de Stadt Olanchito un de Gebüüd rückt dicht an’n Beek ran. Bi de Brügg von de Carretera Olanchito–Sonaguera münnt von rechts ok de Quebrada de Sabanetas. An’n Süüdrand von Olanchito löppt de Ruta Nacional 23 mit en Brügg över’n Río Uchapa, bevör he toletzt in’n Río Aguán münnt.

Kategorie:Departamento Yoro